דרגות צה"ל
קצינים

קצין הוא חייל בוגר קורס קצינים, או שהוסמך לקצונה במסגרת אחרת (כגון במהלך קורס טיס או קורס חובלים); אפשרות אחרת היא קבלת מינוי קצונה ללא קורס (כגון עתודאים אקדמאים, או קבלת דרגת ייצוג), מדרגת סָגָ"ם (סגן-משנה) עד רב-אלוף. לפי ההגדרה המקובלת, קצין זוטר הוא קצין בדרגת סג"ם (סגן-משנה) עד דרגת רָסָ"ן (רב-סרן), וקצין בכיר הוא קצין בדרגת סָאָ"ל (סגן-אלוף) ואילך[דרוש מקור]. דרגת אלוף-משנה (אָלָ"ם) הוענקה החל מיוני 1950, ודרגת תת-אלוף (תָאָ"ל) החל מיולי 1968, בעקבות מלחמת ששת הימים.
המילה קָצִין מקורה בתנ"ך. קָצִין הוא מנהיג – אם במלחמה, כגון בדברי זקני גלעד ליפתח: ”לְכָה וְהָיִיתָה לָּנוּ לְקָצִין וְנִלָּחֲמָה בִּבְנֵי עַמּוֹן” (שופטים, י"א, ו'), ואם בהקשרים אחרים, כגון ”לֵךְ אֶל נְמָלָה עָצֵל רְאֵה דְרָכֶיהָ וַחֲכָם, אֲשֶׁר אֵין לָהּ קָצִין שֹׁטֵר וּמֹשֵׁל” (משלי, ו', ו'–ז'). יש הקושרים את המילים הערביות קַדַא قضى (שָׁפַט) וקַאדִי قاضي (שופט) למילה קָצִין.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| דרגה | הזכאות לדרגה ואופן השגתה | סמל הדרגה בזרוע היבשה | סמל הדרגה בזרוע האוויר | סמל הדרגה בזרוע הים | תפקיד בזרוע היבשה (דוגמאות) | תפקיד בזרוע האוויר (דוגמאות) | תפקיד בזרוע הים (דוגמאות) | תפקיד בדרג המטה (דוגמאות) |
| סֶגֶן־מִשְׁנֶה (סָגָ"ם) | מעבר קורס קצינים והשלמה חילית. |  |  |  | מפקד מחלקה (מ"מ), מפקד פלגה (מפל"ג בתותחנים), | מפ"ל (במערך ההגנה האווירית) |  | קצין מטה זוטר (קַמָּ"ט זוטר), ראש צוות (רַשָ"צ) |
| סֶגֶן |  1. אחרי שנה בדרגת סגן משנה או מיד לאחר כניסה לשירות קבע (המוקדם מבין השניים)  2. מעבר קורס קצינים, השלמה חילית ו-42 חודשי שירות עם סיום ההשלמה החילית  3. אחרי מעבר קורס קצינים, השלמה חילית ותעודת תואר ראשון (בגיוס לקבע מהאזרחות או לבוגרי העתודה האקדמית) |  |  |  |  סגן מפקד פלוגה (סמ"פ),  קצין מבצעים גדודי,  מפקד מחלקה,  סגן מפקד סוללה (סַמסוֹ"ל) | מפקד צוות בכנף 7 ,וקורס טיס | בוגר קורס חובלים,  סגן מפקד מחלקה בספינת טילים, סגן מפקד מחלקה בצוללות | קצין מטה (קַמָ"ט), קצין מודיעין (קמ"ן), בוגרי תוכניות עתודה לאחר קורס קצינים, ראש לשכה (רל"ש) של קצין בדרגת תת-אלוף. |
|  המונח "סרן" מפנה לכאן. אם הכוונה למשמעות אחרת, ראו סרן (פירושונים).סֶרֶן |  1. אחרי שלוש שנים בדרגת סגן, ובקבלת מינוי סרן  2. בעל תעודת תואר שני, ולאחר מעבר קורס קצינים והשלמה חילית (בגיוס לקבע מהאזרחות) |  |  |  |  מפקד פלוגה (מ"פ),  מפקד סוללה (מסו"ל) |  | מפקד מחלקה בספינת טילים,  מפקד מחלקה בצוללת, מפקד דבורה | עוזר ראש מדור (ע' רַמָ"ד), קצין מטה בכיר (קַמָ"בּ), במטות מסוימים יכול לשמש כרַלָ"ש, עוזר או מזכיר של תָאָ"ל ושל אלוף |
| רַב־סֶרֶן (רָסָ"ן) |  1. אחרי שלוש שנים בדרגת סרן, ובקבלת מינוי רב-סרן  2. בעל תואר דוקטור, ולאחר מעבר קורס קצינים והשלמה חילית (בגיוס לקבע מהאזרחות) |  |  |  |  סגן מפקד גדוד (סַמגָ"ד),  מפקד פלוגה | סגן מפקד טייסת (סַמָ"ט), מפקד גף | מפקד ספינת טילים מדגם סער 4.5, מפקד סיירת דבורות (מס"ר) | עוזר של תָאָ"ל או רַלָ"ש של אלוף, בתפקידי מטה: ראש מדור (רַמָ"ד) ובמקומות אחרים, ראש תחום (רַתָ"ח) |
| סְגַן־אַלּוּף (סָאָ"ל) | רבי-סרנים מועלים לדרגה זו בהחלטת קצין בדרגת אלוף (בתפקידים מסוימים שהוגדרו לכך) ובאישור הרמטכ"ל או ראש אכ"א |  |  |  | מפקד גדוד (מַגָ"ד), סגן מפקד חטיבה (סַמחָ"ט), סגן מפקד מחוז בפיקוד העורף (סמח"ז). | מפקד טייסת‚ מפקד בסיס יב"א, מפקד יחידת שלדג, מפקד יחידת 669 | סגן מפקד שייטת (סַמשָ"ט), מפקד צוללת,  מפקד ספינת טילים מדגם סער 5, מפקד פלגת ים (מפל"ג), מפקד פלגת חוף (מַפלָ"ג) (בחיל הים) | ראש ענף (רָעָ"ן) ביחידה עורפית, מפקד מפעל (בחיל החימוש), מפקד מגמה (ממ"ג) (בבסיסי הדרכה), קצין מטה במפקדת אוגדה |
| אַלּוּף־מִשְׁנֶה (אָלָ"ם) | סגני-אלוף מועלים לדרגה זו בהחלטת הרמטכ"ל ובאישור שר הביטחון |  |  |  | מפקד חטיבה (מָחָ"ט), מפקד מחוז בפיקוד העורף (מח"ז) סגן מפקד אוגדה (סמאו"ג), מפקד אגד ארטילרי, מפקד סיירת מטכ"ל, מפקד יהל"ם | מפקד כנף,  סגן מפקד בסיס חיל אוויר (בָּחָ"א) | מפקד בסיס חיל הים מפקד בסיס ההדרכה של זרוע הים, מפקד שייטת (מַשָ"ט) | ראש מחלקה (רַמָ"ח), קצין מטה במפקדת פיקוד מרחבי, נשיא בית דין צבאי |
| תַּת־אַלּוּף (תָאָ"ל) | אלופי משנה מועלים לדרגה זו בהחלטת הרמטכ"ל ובאישור שר הביטחון. |  |  |  | מפקד חיל, מפקד אוגדה (מָאוֹ"ג), ראש מטה פיקוד מרחבי (רַמָ"ט), | מפקד בסיס חיל-אוויר (בָּחָ"א), ראש להק | מפקד בסיס חיל הים ראש מִספן | ראש מטה (רַמָ"ט) זרוע,  ראש חטיבה (רָחָ"ט), ראש להק (בחיל האוויר), ראש מִספן (בחיל הים), מפקד מערך גדול באמ"ן: ראש חטיבת המחקר, מפקד מערך המ"מ ומפקד 8200, קצין חיל ראשי, המזכיר הצבאי של שר הביטחון הרב הראשי לצה"ל, דובר צה"ל וראש מנת"ק (מנהלת תוכנית המרכבה והרק"ם) |
| אַלּוּף | תתי-אלוף מועלים לדרגה זו בהחלטת הרמטכ"ל ובאישור שר הביטחון. |  |  |  | מפקד פיקוד, מפקד זרוע היבשה, מפקד גיס | מפקד חיל האוויר | מפקד חיל הים | סגן ראש המטה הכללי (סגן הרָמַטכָּ"ל), ראש אגף במטכ"ל (למשל: אגף המודיעין, אגף המבצעים, אגף הטכנולוגיה והלוגיסטיקה, ועוד), מתאם פעולות הממשלה בשטחים, מפקד ההכשרות והקורסים הבכירים, מפקד המכללות הצבאיות, נשיא בית הדין הצבאי לערעורים המזכיר הצבאי של ראש הממשלה |
| רַב־אַלּוּף (רָאָ"ל) | אלופים מועלים לדרגה זו בהמלצת שר הביטחון ובאישור ממשלת ישראל |  |  |   | הדרג הפיקודי העליון | הדרג הפיקודי העליון | הדרג הפיקודי העליון | ראש המטה הכללי (הרָמַטכָּ"ל) |